Robert giftet seg med Cersei Lannister, for å sikre Lannister-familiens støtte til hans eget styre. Men Robert har sløst bort mye av den kongelige statskassen, og etterlatt kronen i stor gjeld til Lannister-familien. Etter en jakt-ulykke, orkestrert av Cersei, blir Robert dødelig såret av et villsvin. Han utnevner Eddard Stark som regent på vegne av sønnen Joffrey Baratheon. Men etter Roberts død taper Eddard den politiske kampen mot Lannister-familien, og blir senere offentlig henrettet ved halshugging. Kongedømmene blir deretter kastet ut i borgerkrig, kjent som «War of the Five Kings» hvor Roberts to brødre Renly Baratheon og Stannis Baratheon begge erklærer seg som de rettmessige kongene etter Robert.